Source: https://www.riigiteataja.ee/kohtulahendite_liigitus.html?jaotus=juur.206106664.206112901&kokkuvotted=false&jaotusedVaikimisiAvatud=
Timestamp: 2020-07-07 00:16:41+00:00

Document:
3-2-1-100-03 Riigikohus 29.09.2003
Hea usu põhimõtet tunnustatakse Eesti õiguses 01.09.1994 jõustunud TsÜS § 108 alates, mis sätestas kohustuse toimida tsiviilkäibes heas usus ja keelas õiguse kuritarvitamise.
Vabastus riigilõivust on välisriikide diplomaatilistel esindustel küsimustes, mis puudutavad diplomaatilist suhtlemist ja mis on reguleeritud ÜRO diplomaatiliste suhete Viini konventsiooniga. Välisriik hagejana riigilõivu ega kassatsioonikautsjoni tasumisest vabastatud ei ole.
Eesti Vabariigi ja Vene Föderatsiooni vahelisest Sõjaväepensionäride kokkuleppest tulenevalt lahendatakse kõik Vene Föderatsiooni sõjaväepensionäridele pensioni maksmisega seotud materiaalõiguslikud probleemid Vene seaduse järgi. Kuna PS § 123 lg-st 2 tulenevalt ja TsÜS § 129 kohaselt kohaldatakse välislepingu ja tsiviilseadustiku üldosa seaduse erinevuse korral välislepingu sätteid, siis tuleb asi lahendada Vene seaduse järgi.
3-2-1-4-01 Riigikohus 18.01.2001
Hagiavalduse vormi nõudest (TsMS § 147 lg 1 p 2) ja avalduse menetlusse võtmisest keeldumise alustest (TsMS § 149 lg 4) tuleneb, et ka siis, kui hagiavaldusele on alla kirjutanud esindaja, peab hageja asukoha aadress olema nii täpne, et võimaldab kohtul vajaduse korral kohtukutse või kirja kättetoimetamise.
Vastavalt TsMS §-le 149 lg 2 p 8 keeldub kohus määrusega avalduse menetlusse võtmisest ja tagastab selle, kui avalduse on esitanud isik, kellel ei ole tsiviilprotsessiteovõimet. Juriidilise isiku teovõimet, seega ka protsessiteovõimet pidi avalduse esitamisel tõendama hageja ja kohus pidi seda asja menetluse võtmisel kontrollima.
Kui kas või ühe poole elu- või asukoht on välismaal, siis vastavalt TsMS § 201 lg 8 p 3 ei või kohus tagaseljaotsust teha.
Millist seadust tuleb kohaldada välismaise juriidilise isiku õigusvõime ja teovõime kindlakstegemisel, on sätestatud TsÜS § 134.

References: Riigikohus 
 § 108
 § 123
 § 129
 Riigikohus 
 § 147
 § 149
 kohus 
 kohus 
 § 201
 kohus 
 § 134